Diari Oficial de la Generalitat Valenciana


Sumari del DOGV 7537, del 01-06-2015 (2015/5118)

ACORD de 22 de maig de 2015, del Consell, pel qual s'autoritza una transferència entre programes, del capítol 7 del programa 422.60, Universitat, Estudis Superiors i Ciència, al mateix capítol del programa 542.50, Investigació, Desenrotllament Tecnològic I Innovació (I+D-I), en el pressupost de la Conselleria d'Educació, Cultura i Esport, per import de 52.042,88 euros. Expedient 09.011/15-045.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5118


Data del document
:   22-05-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 22 de maig de 2015, del Consell, pel qual s'autoritza una transferència entre programes, del capítol 7 del programa 422.60, Universitat, Estudis Superiors i Ciència, al mateix capítol del programa 542.50, Investigació, Desenrotllament Tecnològic I Innovació (I+D-I), en el pressupost de la Conselleria d'Educació, Cultura i Esport, per import de 52.042,88 euros. Expedient 09.011/15-045. [2015/5118]  
El Consell, en la reunió del dia 22 de maig de 2015, va adoptar l'acord següent:   
El Programa d'Incentivació de la Incorporació i Intensificació de l'Activitat Investigadora (Programa I3) ha vingut desenrotllant-se per mitjà de la formalització de protocols generals de col·laboració entre el Ministeri d'Educació i Ciència i les comunitats autònomes i convenis específics anuals. El passat exercici es van generar crèdits en el capítol 7 del programa 542.50, Investigació, Desenrotllament Tecnològic i Innovació (I+D+I), per import de 130.000 euros, corresponents a l'aportació del Ministeri d'Economia i Competitivitat prevista en el conveni específic subscrit el 27 de desembre de 2013, per a la consolidació laboral dels investigadors, en este cas concret d'un investigador en la Universitat de València, aportació calculada per cost del lloc de treball per un període de tres anys, equivalent al dels professors d'universitat.  
  
Segons informa la Consellería d'Educació, Cultura i Esport, al tancament de 2014 la mencionada Universitat de València tenia pendent d'aplicar 52.042,88 euros que, si bé van arribar a la fase de disposició, no va arribar a executar-se en el mateix ja que corresponien a l'anualitat 2015. En no haver-se inclòs en el pressupost per a este exercici la línia T6901, a la qual s'han imputat en els successius exercicis, les transferències a les universitats i altres organismes públics d'investigació i centres d'I+D+I per al Programa Incentivació de la Incorporació i Intensificació de l'Activitat Investigadora (Programa I3) i considerant que estes vénen regulades per l'Orde d'EC/1520/2005, els protocols generals i els convenis específics anuals, que establixen la seua distribució en funció del nombre de llocs de treball de professors o investigadors que passen a permanents en cada un dels dits centres, es proposa la reobertura de la línia per al pagament de les dites obligacions.  
  
Com a font de finançament es proposa destinar disponibilitats del capítol 7 del programa 422.60, Universitat i Estudis Superiors, línia nominativa F6530 «Finançament Inversions Fundació de la CV per al Foment d'Estudis Superiors», a l'haver renunciat la mencionada fundació a este import.  
A l'efecte, i d'acord amb el que disposa els articles 18 i 19 de la Llei 8/2014, de 26 de desembre, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritza minorar la dotació de la línia nominativa F6530 «Finançament inversions Fundació de la CV per al Foment d'Estudis Superiors», de l'annex de transferències de capital del programa 422.60, d'acord amb el següent detall  
  
Codi Denominació Dotació Anterior Modificació Dotació Actual  
F6530 Finançament Inversions Fundació de la CV per al Foment d'Estudis Superiors» 216.110,00 € 52.042,89 075.994,12  
  
  
Segon  
S'autoritza una minoració de crèdit en l'aplicació 93.96.91.625.633.50.1, per import de 52.042,88 euros.  
  
Tercer  
S'autoritza un augment de crèdit en l'aplicació 97.23.94.206.08.3, per import de 52.042,88 euros, amb destinació a la reobertura de la línia T6901, amb les mateixes dades descriptives de l'exercici 2014, excepte els relatius a beneficiaris al tindre per objecte únicament el pagament de les obligacions pendents amb la Universitat de València en execució del Programa I3.  
  
València, 22 de maig de 2015  
  
El conseller secretari,  
JOSÉ CÍSCAR BOLUFER